[{"text_idx": "#000000", "text": "LF-koop havas la eldonrajtojn de tri libroj de Kalocsay"}, {"text_idx": "#000001", "text": "La Administra Komitato de LF-koop atentigas ke la eldona rajto pro tri verkoj de Kolomano Kalocsay apartenas al LF-koop mem. Unu el ili estas jam anoncita: temas pri Parnasa Gvidlibro, pro ac\u0302eto en 1996/97, atestita per kontrakto. Same lau\u0306 kontrakto kun la koncernatoj en Hungario Literatura Foiro kaj g\u0302ia kooperativo akiris en ekskluziveco la eldonrajtojn de la traduko de Infero (dua eldono, 1979) kaj de La dekdu noktoj de Satano (1990). Parto de tiuj du eldonaj\u0302oj estas la postparolo respektive prefaco de Gaston Waringhien.\nNeniu represo au\u0306 reeldono de tiuj tri titoloj povas okazi sen la konsento de LF-koop. Nuntempe Infero kaj La dekdu noktoj de Satano estas ankorau\u0306 mendeblaj c\u0302e la eldonejo kaj la plej bonaj libroservoj: tute oportune en la jubilea jaro de Dante Alighieri."}, {"text_idx": "#000004", "text": "Demonstraj versioj de \u201cLa Ondo\u201d\nMusklaku la kovrilon por legi pliajn informojn."}]